// <![CDATA[ (function(d, s, id) { var js, fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id; js.src = "//connect.facebook.net/en_US/all.js#xfbml=1"; fjs.parentNode.insertBefore(js, fjs); }(document, 'script', 'facebook-jssdk')); // ]]> Jekk tinzerta tinnota żewġ “ajruplani” żgħar fis-sema jtiru fuq rasek, serraħ rasek li dawn mhumiex xi aljeni ġejjin mill-ispazju iżda dawk li huma magħrufa bħala ‘air drones’, donnhom ħelikopters żgħar b’”għajnejhom fis-sema”. Fl-aħħar sigħat il-Pulizija nediet l-użu ta’ żewġ air drones li mhumiex akbar minn 90 ċentimetru u jiżnu anqas minn 20 kilo. Filmat li xxandar fuq is-sit soċjali tal-Pulizija fuq Facebook, juri żewġ kuntistabbli tal-pulizija jaqtgħu mill-art u jtajru dawn iż-żewġ drones fuq il-gżejjer Maltin. Permezz ta’ kamera mqabbda magħhom dawn id-drones jiġbdu dak kollu li jkun għaddew minn taħt il-kappa tax-xemx. Nifhmu li din l-għodda l-ġdida għall-Pulizija Maltija se tkun qed tuża biex tagħmel monitoraġġ ta’ avveniment kbar fil-pajjiż u biex tipprovdi sorveljanza akbar  bħala parti mill-investigazzjonijiet kriminali tagħha.